Libitina

Libitina oli roomalainen hautajaisten ja vainajien jumalatar. Hän valvoi vainajille tehtyjä kunnianosoituksia. Libitinalla oli temppelit Esquilinus- ja Aventinus-kukkuloilla, joista hautausurakoitsijat (libitinarii) saivat lainata ruumispaareja ja muita hautajaismenoissa tarvittavia välineitä. Amfiteatterin portti, jonka kautta kuolleet gladiaattorit kannettiin ulos, oli nimeltään Porta Libitinensis.Castrén ja Pietilä-Castrén 2000, s. 303 Runoudessa Libitina oli kuoleman metafora.Lurker 1987, s. 111

Lähteet
Castrén, Paavo ja Pietilä-Castrén, Leena: Antiikin käsikirja. Otava, 2000. .
Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. 
 Viitteet 

Luokka:Antiikin Rooman jumalattaret
Luokka:Kuoleman jumalat